|  |
| --- |
| **Priloga 25**  |

**MERILA ZA OCENJEVANJE VLOG - PROJEKTI EIP**

Med vlogami na javni razpis za podporo iz podukrepa Podpora za skupno ukrepanje za blažitev podnebnih sprememb ali prilagajanje nanje ter za skupne pristope k okoljskim projektom in stalnim okoljskim praksam, ki v okviru merila Kakovost projekta EIP dosežejo najmanj 60 odstotkov točk ter dosežejo vstopni prag 50 odstotkov vseh možnih točk, se izberejo tiste, ki dosežejo višje število točk po merilih za ocenjevanje vlog, do porabe razpisanih sredstev.

**Če posamezno merilo ni izbrano ali se zanj ne predloži dokazil, določenih z Uredbo ali javnim razpisom, se vloga na podlagi tega merila oceni z 0 točkami.**

**1. Kakovost partnerstva**

**1.1. Sestava partnerstva**

Število članov partnerstva (uveljavlja se lahko eno izmed naštetih meril za izbor):

|  |  |
| --- | --- |
| Partnerstvo vključuje osem ali več članov, med katerimi je najmanj pet kmetijskih gospodarstev, ki niso člani partnerstva iz 2. ali 3. točke prvega odstavka 30. člena Uredbe. | DA \_\_\_  |
| Partnerstvo vključuje pet do vključno sedem članov, med katerimi so najmanj tri kmetijska gospodarstva, ki niso člani partnerstva iz 2. ali 3. točke prvega odstavka 30. člena Uredbe. | DA \_\_\_  |

Heterogenost sestave partnerstva (uveljavljanje merila za izbor):

|  |  |
| --- | --- |
| a) partnerstvo vključuje najmanj tri kmetijska gospodarstva, ki niso člani partnerstva iz 2. ali 3. točke prvega odstavka 30. člena Uredbe, od katerih:– je najmanj eden prejel podporo iz naslova podukrepa M6.1 iz PRP 2014-2020 ali ukrepa 112 iz Programa razvoja podeželja 2007-2013 (podpora za mlade kmete),– sta najmanj dva organizirana kot kmetija,– najmanj eden ni organiziran kot kmetija in– je najmanj en član partnerstva nosilec dopolnilne dejavnosti na kmetiji, ki se nanaša na gozdarstvo v skladu z uredbo, ki ureja dopolnilne dejavnosti na kmetiji[[1]](#footnote-1). | DA \_\_\_  |
| * b) partnerstvo vključuje najmanj dva člana, ki izpolnjujeta pogoj iz druge ali tretje alineje 3. točke prvega odstavka 30. člena Uredbe, pri čemer oba ne opravljata dejavnosti svetovanja na področju varstva okolja, ohranjanja narave ali varstva voda.
 | DA \_\_\_ Vlogi na javni razpis se priloži Priloga 8 »Seznam opravljenih svetovanj« ter za člana partnerstva, ki je pravna oseba in opravlja dejavnost svetovanja na področju varstva okolja, ohranjanja narave ali varstva voda tudi kopija akta o ustanovitvi, iz katerega je razvidno izpolnjevanje pogoja iz druge alineje prvega odstavka 33. člena Uredbe. |
| * c) partnerstvo vključuje najmanj enega člana, ki je pravna oseba, ki opravlja dejavnost izobraževanja na področju gozdarstva, varstva okolja, ohranjanja narave ali varstva voda v skladu z zakonom, ki ureja organizacijo in financiranje vzgoje in izobraževanja, zakonom, ki ureja višje strokovno izobraževanje, oziroma zakonom, ki ureja visoko šolstvo.
 | DA \_\_\_ Vlogi na javni razpis se priloži Priloga 9 »Izjava o opravljanju dejavnosti izobraževanja«. |
| * č) partnerstvo vključuje najmanj enega člana, ki ni:

– kmetijsko gospodarstvo, – pravna oseba ali samostojni podjetnik posameznik, ki je registriran za opravljanje dejavnosti svetovanja na področju gozdarstva, varstva okolja, ohranjanja narave ali varstva voda ali opravlja dejavnost svetovanja na področju varstva okolja, ohranjanja narave ali varstva voda,– vpisan v evidenco o izvajalcih raziskovalne in razvojne dejavnosti v skladu s predpisom, ki ureja vsebino in način vodenja evidence o izvajalcih raziskovalne in razvojne dejavnosti,– pravna oseba, ki opravlja dejavnost izobraževanja v skladu z zakonom, ki ureja organizacijo in financiranje vzgoje in izobraževanja, zakonom, ki ureja višje strokovno izobraževanje, oziroma zakonom, ki ureja visoko šolstvo, na področju gozdarstva, varstva okolja, ohranjanja narave ali varstva voda in – fizična oseba, ki je vpisana v register zasebnih raziskovalcev v skladu s predpisom, ki ureja register zasebnih raziskovalcev. | DA \_\_\_ Vlogi na javni razpis se priloži Priloga 12 »izjava o področju delovanja«. |

Ustreznost sestave partnerstva glede na vsebino projekta (uveljavljanje merila za izbor):

|  |  |
| --- | --- |
| * Najmanj dva člana partnerstva imata reference, ki so povezane z vsebino projekta EIP glede na področje tematike projekta EIP.
 | DA \_\_\_ Vlogi na javni razpis se priloži Priloga 15 »Reference članov partnerstva s področja tematike projekta EIP«. |

**1.2. Reference članov partnerstva** (uveljavlja se lahko eno izmed naštetih meril za izbor):

|  |  |
| --- | --- |
| Več kot dva člana partnerstva imata reference z vodenjem projektov ali sodelovanjem (kot projektni partner) v najmanj enem projektu, ki:– je bil (so)financiran iz sredstev Evropske unije ali Republike Slovenije, – je zaključen v zadnjih petih letih pred vložitvijo vloge na ta javni razpis in – se nanaša na področje gozdarstva, varstva okolja, ohranjanja narave ali varstva voda. | DA \_\_\_ Vlogi na javni razpis se priloži Priloga 16 »Reference člana partnerstva z vodenjem ali sodelovanjem v projektih«. |
| Eden ali dva člana partnerstva imata reference z vodenjem projektov ali sodelovanjem (kot projektni partner) v najmanj enem projektu, ki:– je bil (so)financiran iz sredstev Evropske unije ali Republike Slovenije, – je zaključen v zadnjih petih letih pred vložitvijo vloge na ta javni razpis in – se nanaša na področje gozdarstva, varstva okolja, ohranjanja narave ali varstva voda. | DA \_\_\_ Vlogi na javni razpis se priloži Priloga 16 »Reference člana partnerstva z vodenjem ali sodelovanjem v projektih«. |

**2. Kakovost projekta EIP**

**2.1. Pomen projekta EIP za prakso na področju kmetijstva ali gozdarstva** (uveljavlja se lahko eno izmed naštetih meril za izbor):

|  |  |
| --- | --- |
| Praktični preizkus rešitev iz 1. točke 27. člena Uredbe z namenom preverjanja njihove ustreznosti se najpozneje do vložitve zadnjega zahtevka za izplačilo sredstev izvede na lokaciji najmanj petih kmetijskih gospodarstvih, ki so člani partnerstva in hkrati niso člani partnerstva iz 2. ali 3. točke prvega odstavka 30. člena Uredbe, in izpolnjujejo naslednje pogoje: – nimajo sedeža oziroma naslova v isti statistični regiji,– najmanj en član partnerstva je nosilec dopolnilne dejavnosti na kmetiji, ki se nanaša na gozdarstvo v skladu z uredbo, ki ureja dopolnilne dejavnosti na kmetiji[[2]](#footnote-2) in– eno kmetijsko gospodarstvo ima sedež ali naslov na območjih iz predpisa, ki določa razvrstitev kmetijskih gospodarstev v območja z omejenimi možnostmi za kmetijsko dejavnost.  | DA \_\_\_  |
| Praktični preizkus rešitev iz 1. točke 27. člena Uredbe z namenom preverjanja njihove ustreznosti se najpozneje do vložitve zadnjega zahtevka za izplačilo sredstev izvede na lokaciji najmanj treh kmetijskih gospodarstev, ki so člani partnerstva in hkrati niso člani partnerstva iz 2. ali 3. točke prvega odstavka 30. člena Uredbe, in izpolnjujejo naslednja pogoja:– nimajo sedeža oziroma naslova v isti statistični regiji in– najmanj en član partnerstva je nosilec dopolnilne dejavnosti na kmetiji, ki se nanaša na gozdarstvo v skladu z uredbo, ki ureja dopolnilne dejavnosti na kmetiji2. | DA \_\_\_  |
| Praktični preizkus rešitev iz 1. točke 27. člena Uredbe z namenom preverjanja njihove ustreznosti se najpozneje do vložitve zadnjega zahtevka za izplačilo sredstev izvede na lokaciji treh kmetijskih gospodarstev, ki so člani partnerstva in hkrati niso člani partnerstva iz 2. ali 3. točke prvega odstavka 30. člena Uredbe. | DA \_\_\_  |

**2.2. Skladnost vsebine projekta EIP s strateškimi cilji kmetijstva ali gozdarstva** (uveljavljanje merila za izbor):

|  |  |
| --- | --- |
| Vsebina projekta EIP je skladna z najmanj petimi potrebami iz Programa razvoja podeželja (v nadaljnjem besedilu: PRP 2014-2020) iz najmanj dveh sklopov potreb (A., B. ali C.) ter najmanj enim od ciljev iz Operativnega programa za izvajanje Nacionalnega gozdnega programa 2017–2021, ki ga je Vlada Republike Slovenije sprejela na 146. redni seji dne 31. 8. 2017 (v nadaljnjem besedilu: OP NGP)[[3]](#footnote-3).  | DA \_\_\_  |
| Projekt EIP dopolnjuje oziroma nadgrajuje rezultate preteklih projektov oziroma projektov, ki se izvajajo.  | DA \_\_\_ Vlogi na javni razpis se priloži Priloga 17 »Projekt EIP dopolnjuje oziroma nadgrajuje rezultate preteklih projektov«. |
| Projekt EIP naslavlja aktualno problematiko gozdarske prakse v Republiki Sloveniji.  | DA \_\_\_ Vlogi na javni razpis se priloži Priloga 18 »Članki in objave o aktualni problematiki kmetijske prakse v Republiki Sloveniji«. |

**2.3.** **Prispevek k varovanju naravnih virov** - prispevek k doseganju horizontalnega cilja skrb za okolje

Projekt EIP na področju gozdarstva je usmerjen v (uveljavljanje merila za izbor):

|  |  |
| --- | --- |
| a) ohranjanje ali izboljšanje habitatnih tipov, vezanih na gozdno krajino, v skladu s Programom upravljanja območij Natura 2000 za obdobje 2015–2020; | DA \_\_\_  |
| b) izboljšanje kakovosti voda na prispevnih območjih vodnih teles površinskih voda in vodnih teles podzemne vode iz Načrta upravljanja voda, na katerih ne bodo doseženi cilji iz Okvirne direktive o vodah; | DA \_\_\_  |
| c) razvoj praks za zmanjšanje erozije tal; | DA \_\_\_  |
| č) obnovo in nego gozda na način, da se ohrani biotska raznovrstnost; | DA \_\_\_  |
| d) testiranje praks sečnje in spravila lesa, ki pripomorejo k ohranjanju biotske raznovrstnosti. | DA \_\_\_  |

**2.4. Prispevek k blaženju podnebnih sprememb ali prilagajanju nanje** - prispevek k doseganju horizontalnega cilja podnebne spremembe

|  |  |
| --- | --- |
| Vsebina projekta EIP se nanaša na področje prilagoditve tehnologij podnebnim spremembam, ki se nanašajo na področje gozdarstva:– uvajanje rastlinskih vrst, ki zmanjšujejo posledice podnebnih sprememb,– izboljšanje obvladovanja posledic drugih naravnih nesreč zaradi požara, žleda, vetroloma, snegoloma, škodljivcev, bolezni ipd.,– prilagojena obnova in nega gozda podnebnim spremembam ali – ohranjanje prilagoditvene zmožnosti gozdnih drevesnih vrst za spremembe v okolju | DA \_\_\_  |

|  |  |
| --- | --- |
| Vsebina projekta EIP se nanaša na področje zmanjševanja emisij toplogrednih plinov oziroma amonijaka:– obnova gozda po naravnih nesrečah, z namenom povečane akumulacije CO2. | DA \_\_\_  |

**3. Prispevek projekta EIP k dvigu inovativnosti na kmetijskem gospodarstvu**

**3.1. Prenos znanja v prakso –** prispevek k doseganju horizontalnega cilja inovacije

a) eden ali več članov partnerstva, ki so upravičenec do podpore, najpozneje do vložitve zadnjega zahtevka za izplačilo sredstev izvede prenos znanja v prakso na (uveljavlja se lahko eno izmed naštetih meril za izbor):

|  |  |
| --- | --- |
| najmanj pet različnih načinov [[4]](#footnote-4), | DA \_\_\_  |
| tri ali štiri različne načine4. | DA \_\_\_  |

b) eden ali več članov partnerstva, ki so upravičenec do podpore, najpozneje do vložitve zadnjega zahtevka za izplačilo sredstev izvede najmanj en način prenosa znanja v prakso iz prve do pete alineje Seznama načinov prenosa znanja v prakso4 v obsegu (uveljavlja se lahko eno izmed naštetih meril za izbor):

|  |  |
| --- | --- |
| trikrat ali več, | DA \_\_\_  |
| dvakrat. | DA \_\_\_  |

**3.2. Povečanje usposobljenosti kmetijskih gospodarstev z izmenjavo izkušenj, znanj, ekonomskih, okoljskih in drugih rezultatov s področja predmeta projekta EIP**

Najpozneje do vložitve zadnjega zahtevka za izplačilo sredstev bo član partnerstva, ki je upravičenec do podpore, izvedel program usposabljanja za kmetijska gospodarstva, ki so člani partnerstva oziroma druga kmetijska gospodarstva. V okviru programa usposabljanja se izvedejo najmanj tri srečanja kmetijskih gospodarstev v skupnem trajanju najmanj devet ur (npr. v okviru panožnega krožka). Posamezno kmetijsko gospodarstvo, ki je vključeno v program usposabljanja, se mora udeležiti vseh srečanj. V program usposabljanja bo vključenih (uveljavlja se lahko eno izmed naštetih meril za izbor):

|  |  |
| --- | --- |
| najmanj šest različnih kmetijskih gospodarstev, | DA \_\_\_ Vlogi na javni razpis se priloži Priloga 19 »Program usposabljanja«.  |
| štiri ali pet različnih kmetijskih gospodarstev. | DA \_\_\_ Vlogi na javni razpis se priloži Priloga 19 »Program usposabljanja« |

**4. Razširjanje, uporabnost in trajnost rezultatov projekta EIP**

**4.1. Način razširjanja rezultatov**

Eden ali več članov partnerstva, ki so upravičenec do podpore, bo v zadnjih 12 mesecih pred zaključkom projekta EIP razširil rezultate projekta EIP z uporabo (uveljavlja se lahko eno izmed naštetih meril za izbor):

|  |  |
| --- | --- |
| pet ali več različnih vrst komunikacijskih sredstev[[5]](#footnote-5), od katerih je eden tiskani medij, | DA \_\_\_  |
| treh ali štirih različnih vrst komunikacijskih sredstev5, od katerih je eden tiskani medij. | DA \_\_\_  |

**4.2.** **Obseg razširjanja rezultatov** (uveljavljanje merila za izbor):

|  |  |
| --- | --- |
| Eden ali več članov partnerstva, ki so upravičenec do podpore, bo v zadnjih 12 mesecih pred zaključkom projekta EIP razširil rezultate projekta EIP z več kot sedmimi objavami v enem ali več različnih medijih[[6]](#footnote-6). | DA \_\_\_  |
| Enega ali več dogodkov[[7]](#footnote-7), ki jih organizira en ali več članov partnerstva, ki so upravičenec do podpore in na katerih so se v zadnjih 12 mesecih pred zaključkom projekta EIP razširili rezultati projekta EIP, se udeleži več kot 50 udeležencev. | DA \_\_\_  |

**5. Finančna konstrukcija projekta EIP**

**5.1. Partnerstvo sofinancira projekt EIP**

Lastna udeležba članov partnerstva pri financiranju projekta EIP znaša (uveljavlja se lahko eno izmed naštetih meril za izbor):

|  |  |
| --- | --- |
| več kot 10 % upravičenih stroškov projekta EIP,  | DA \_\_\_  |
| več kot 5 % do vključno 10 % upravičenih stroškov projekta EIP. | DA \_\_\_  |

**5.2. Delež stroškov članov partnerstva, ki so kmetijsko gospodarstvo, od celotnih upravičenih stroškov projekta EIP**

Delež upravičenih stroškov projekta EIP vseh članov partnerstva, ki so upravičenec do podpore in so kmetijsko gospodarstvo znaša (uveljavlja se lahko eno izmed naštetih meril za izbor):

|  |  |
| --- | --- |
| več kot 10 % od upravičenih stroškov projekta EIP, | DA \_\_\_  |
| več kot 5 % do vključno 10 % upravičenih stroškov projekta EIP. | DA \_\_\_  |

1. Dopolnilne dejavnosti na kmetiji, ki se nanašajo na gozdarstvo, so navedene v 5.5 podpoglavju tega javnega razpisa. [↑](#footnote-ref-1)
2. Dopolnilne dejavnosti na kmetiji, ki se nanašajo na gozdarstvo, so navedene v 5.5 podpoglavju tega javnega razpisa. [↑](#footnote-ref-2)
3. Potrebe PRP 2014-2020 po sklopih potreb (A., B. ali C.) in cilji iz OP NGP so navedeni v 5.5 podpoglavju tega javnega razpisa. [↑](#footnote-ref-3)
4. Seznam načinov prenosa znanja v prakso je naveden v 5.5 podpoglavju tega javnega razpisa. [↑](#footnote-ref-4)
5. Vrste komunikacijskih sredstev so navedene v 5.5 podpoglavju tega javnega razpisa. [↑](#footnote-ref-5)
6. Vrste medijev so navedene v 5.5 podpoglavju tega javnega razpisa. [↑](#footnote-ref-6)
7. Vrste medijev so navedene v 5.5 podpoglavju tega javnega razpisa. [↑](#footnote-ref-7)